รัฐเลื่อนจ่ายเงินผู้มีรายได้น้อย2วัน
คลังเลื่อนจ่ายเงินผู้มีรายได้น้อย 2 วันจากเดิมกำหนดจ่าย 1 ธ.ค. เหตุต้องตรวจสอบเพิ่มเพราะไม่อยากให้ผู้มีรายได้น้อยเสียสิทธิ
29 ต.ค. 2565

คลังเลื่อนจ่ายเงินผู้มีรายได้น้อย 2 วันจากเดิมกำหนดจ่าย 1 ธ.ค. เหตุต้องตรวจสอบเพิ่มเพราะไม่อยากให้ผู้มีรายได้น้อยเสียสิทธิ
นายสมชัย สัจจพงษ์ ปลัดกระทรวงการคลัง เปิดเผยว่า คลังจะเลื่อนจ่ายเงินให้ผู้มีรายได้น้อยคนละ 1,500-3,000 บาท จำนวน 8.3 ล้านคน ที่มาลงทะเบียนไว้ออกไปประมาณ 2 วัน จากเดิมที่จะเริ่มจ่ายวันที่ 1 ธ.ค.  เนื่องจากตรวจสอบเบื้องต้นพบว่ามีผู้ไม่ผ่านเกณฑ์รายได้น้อยกว่าหมื่นราย จึงให้กรมสรรพารกตรวจสอบข้อมูลรายได้อีกครั้ง เพราะไม่ต้องการให้ผิดพลาดและทำให้ผู้ที่ควรจะได้สิทธิเสียประโยชน์ไป
สำหรับมาตรการของขวัญปีใหม่ การลดหย่อนภาษีจากการช็อปช่วยชาติ กระทรวงการคลังได้เสนอให้คณะรัฐมนตรี (ครม.) พิจารณาแล้ว รอการบรรจุเข้าวาระเท่านั้น ซึ่งไม่มีผลกระทบทำให้การใช้จ่ายในช่วงนี้ชะลอลงอย่างไร ซึ่งกระทรวงการคลังได้เสนอให้ลดหย่อนได้ 1.5 หมื่นบาท แต่ระยะเวลานานของมาตรการให้มากกว่า 1 สัปดาห์ที่ใช้เมื่อปลายปี 2558 ที่ผ่านมา ส่วนจะนานกี่วันขึ้นอยู่กับการพิจารณาของ ครม.